kk de ru ru ba kk kk kk kk kk kk kk kk kk kk ru kk kk kk kk kk kk kk kk kk kk kk uk kk kk ru en kk kk bg en ru ru ba kk kk kk kk kk kk kk kk kk kk kk ru kk kk kk kk ru kk kk kk kk kk kk kk kk uk kk kk kk kk de da kk kk kk en kk kk kk kk kk en en kk kk de kk de kk de kk kk de kk de kk de kk de kk de kk de kk de kk de kk de kk de ru kk kk kk kk uk uk ru kk ru kk
Түркиялық шоқайтанушы ғалым Әбдуақап Қарамен кездесу – Р. Б. Сүлейменов атындағы Шығыстану институты
Институттың сыбайлас жемқорлыққа қарсы саясаты
© 2020. Р. Б. Сүлейменов Атындағы Шығыстану Институты. All Rights Reserved.
Home›Жаңалықтар›Институт жаңалықтары›Түркиялық шоқайтанушы ғалым Әбдуақап Қарамен кездесу
Түркиялық шоқайтанушы ғалым Әбдуақап Қарамен кездесу
Кеше (22.09.2022 ж.)  Р.Б. Сүлейменов атындағы Шығыстану институты мен  Ш. Уәлиханов атындағы  Тарих және этногорафия институттары бірлесіп Түкиядағы Мимар Синан Өнер университеті Тарих кафедрасының профессоры, ғылым доктор, түрколог-ғалым, шоқайтанушы Әбдуақап Қарамен кездесу ұйымдастырды.
Әбдіуақап Қара Түркияның Стамбұл қаласында туған. Ата-бабалары қазіргі Қазақстанның шығысындағы Марқакөл аймағында мекендеген. Әбдіуақап Қара Есберді батырдың жетінші ұрпағы. 1982 жылы Боғазичи университетінің Электроника бөлімін бітірді. Еңбек жолын Стамбул қаласындағы Ататурк әуежайында электроника департаментінде техник маман болудан бастады. 1986 жылы Стамбұл университетінің тарих факультетін бітіреді. 1986-1988 жылдары Стамбұлда «Қазақ түркілері қорында» басқару алқасы мүшелігіне сайланады. 1987-1988 жылдары Стамбұлдағы Осман Мемлекеті мұрағатында жұмыс істейді. 1988-1995 жылдары Германияның Мюнхен қаласындағы «Азаттық» радиосының қазақ редакциясында жұмыс істеді. 1994 жылдары Мюнхен қаласында «Еуропа Қазақтары» деген атпен кітапша шығарған. 1995 жылы Германиядан Түркияға қайтып, Мимар Синан университетіне оқытушы және ғылыми қызметкер ретінде жұмысқа кірді. 1997 жылы осы университетте «1986 жылғы Желтоқсан оқиғалары» атты магистрлік, 2002 жылы «Мұстафа Шоқайдың әмірі мен күресі» тақырыбында докторлық диссертация қорғады. Осы жылдың қараша айында докторлык диссертациясы «Түркістан жалыны. Мұстафа Шоқайдың өмірі мен күресі» деген атпен Стамбұлда жарық көрді. 2004 жылы бұл кітап қазақшаға аударылып, «Мұстафа Шоқай. өмірі, күресі, шығармашылығы» деген атпен Алматыда «Арыс» баспасынан жарық көрді.
Кездесуді Ш. Уәлиханов атындағы  Тарих және этногорафия институтының директоры, ҚР ҰҒА корреспондет-мүшесі, т.ғ.д., профессор З. Қабылдинов жүргізіп отырды. Сондай-ақ З. Қабылдинов қонаққа Тарих және этногорафия институтының «Құрметті профессоры» атағын берді және үш томдық «Қазақстан тарихын» тарту етті.
Р.Б. Сүлейменов атындағы Шығыстану институтының бас директоры, ф.ғ.д., профессор Д. Мәсімханұлы сонау Анадолы жерінен  атамекеніне зиярат етіп келген ғалым Ә. Қараның өмір жолы мен ғылыми еңбектеріне   кеңінен  тоқталды. Сондай-ақ ғалымның кездесуге уақыт бөлгенінк алғысын білдіріп, Шығыстану институты  атынан мерейлі 60 жасқа келуіне орай арнайы құттықтау  хатпен бірге   «Шығыстану ғылымына қосқан үлесі үшін» төсбелгісімен марапаттады. Сонымен бірге қонаққа қазақтың қара домбырасын,  институт ғалымдарының  кітаптарын  тарту етті.
Одан кейін сөз алған кездесудің қонағы Ә. Қара кездесуге шақырған екі институттың басшыларына алғысын білдіре келе, шетелдегі қазақтар жайлы және өзінің өмір жолы мен ғылыми шығармашылығы туралы әңгімелеп берді.
Кездесуге қатысқан екі институттың ғалымдары, докторанттары мен магистранттары ғалымға қойған өздерінің сұрақтарына толыққанды жауаптарын алды
Кездесудің тағы бір қонағы, танымал әнші, ұстаз, Қазақстанның еңбек сіңірген қайраткері, «Дарын» мемлекеттік жастар сыйлығының лауреаты, филология ғылымдарының кандидаты Сәуле Жанпейісова жырдан шашу шашты
Екі сағатқа созылған мазмұнды кездесудің соңында уақыт бөліп келгені үшін қадірлі қонаққа алғыс айтылып, естелік суретке түсті.
“Ұлы дала тарихы және мәдениеті” халықаралық конференциясы өтті
КЕШЕГІ ҒЫЛЫМИ ҚЫЗМЕТКЕРЛЕРДІҢ КӘСІПТІК МЕРЕКЕСІНЕ ОРАЙ МИНИСТРДІҢ ҚҰТТЫҚТАУЫН АЛДЫҚ
Мемлекет басшысы Қасым-Жомарт Тоқаевтың Қазақстан халқына Жолдауы
Қазақстан мен Қытай ынтымақтастықтың жаңа кезеңін ашып жатыр – Еркін Байдаров
Түркиялық шоқайтанушы ғалым Әбдуақап Қарамен кездесу
Қасым-Жомарт Тоқаев пен Си Цзиньпин бірлескен мәлімдемеге қол қойды
Алтайдағы алқалы жұртпен кездесу
Мемлекет басшысы Қасым-Жомарт Тоқаевтың Қазақстан халқына Жолдауы
Еуразияға төте жолдың әлеуетін Қытай Қазақстан мен Орта Азия елдерінен қарастырады
Шығыстану институты мен Геральдикалық зерттеу орталығы ынтымақтастық келісімшартына қол қойды
“Қазақстанның шығыстану ғылымы” журналының №2 санына мақала жинау жүріп жатыр
Кореяның Еуразия түркітану институтымен халықаралық ынтымақтастық нығаюда
Шығыстану институты Қазақстан Республикасы Үкіметінің 1996 ж. 11-ші қарашасындағы №1369 Қаулысы негізінде құрылып, Қазақстан Республикасы Ғылым Министрлігі-Ғылым Академиясы Шығыстану институтына  көрнекті тарихшы-ғалым, Қазақстан мәдениеттануы мен отандық шығыстанушылардың ғылыми мектебінің негізін қалаушы, академик Сүлейменов Рамазан Бимашұлының есімі берілді. Бүгінде институт Қазақстанның шығыстану саласындағы ірі ғылыми-зерттеу орталығы болып табылады.
Мекен-жай: Қазақстан Республикасы, 050010,
Алматы қ., Құрманғазы к-сі, 29 үй
Тел.: 8 (727) 261-16-01
Факс: 8 (727) 261-46-00
© 2020. Р. Б. Сүлейменов атындағы Шығыстану институты. All rights reserved.